ddrg/super_eurlex huggingface dataset:
Euroopa Liidu Teataja L 001 , 03/01/1998 Lk 0009 - 0009



Nõukogu otsus, 18. detsember 1997, millega muudetakse otsust nr 96/411/EÜ ühenduse põllumajandusstatistika parandamise kohta (98/3/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: otsusega nr 96/411/EÜ [3] nähakse ette, et liikmesriigid esitavad aruanded komisjonile ja komisjon esitab aruanded Euroopa Parlamendile ja nõukogule; nende aruannete edastamiseks ettenähtud tähtajad ei ole saadud kogemusi arvestades osutunud piisavalt paindlikuks; seetõttu on vajalik ettenähtud tähtajad edasi lükata, et kehtestada paindlikumad tähtajad, ON VASTU VÕTNUD KÄESOLEVA OTSUSE: Artikkel 1 Käesolevaga muudetakse otsust nr 96/411/EÜ järgmiselt: 1) artiklis 5 asendatakse kuupäev "31. märts" kuupäevaga "31. juuli"; 2) artiklis 11 asendatakse kuupäev "1. november 1997" kuupäevaga "1. november 1999". Artikkel 2 Käesolev otsus on adresseeritud liikmesriikidele. Brüssel, 18. detsember 1997 Nõukogu nimel eesistuja F. Boden [1] EÜT C 337, 7.11.1997, lk 8. [2] Arvamus on esitatud 16. detsembril 1997 (Euroopa Ühenduste Teatajas seni avaldamata). [3] EÜT L 162, 1.7.1996, lk 14. --------------------------------------------------
Euroopa Liidu Teataja L 230 , 18/08/1998 Lk 0028 - 0029



Komisjoni otsus, 29. juuli 1998, millega muudetakse nõukogu otsust 96/411/EÜ ühenduse põllumajandusstatistika täiustamise kohta (teatavaks tehtud numbri all K(1998) 2135) (EMPs kohaldatav tekst) (98/514/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 25. juuni 1996. aasta otsust 96/411/EÜ ühenduse põllumajandusstatistika täiustamise kohta, [1] mida on muudetud otsusega 98/3/EÜ, [2] eriti selle artiklit 8, ning arvestades, et: maaelu arengupõhimõtete üks eesmärk on säilitada maakeskkonna kvaliteet; tuleks kättesaadavaks teha piisavad vahendid usaldusväärse statistilise teabe võimaldamiseks selles valdkonnas; selleks tuleks muuta otsust 96/411/EÜ, asendades selle otsuse II lisa; käesolevas otsuses sätestatud meetmed on kooskõlas alalise põllumajandusstatistika komitee esitatud arvamusega, ON VASTU VÕTNUD KÄESOLEVA OTSUSE: Artikkel 1 Otsuse 96/411/EÜ II lisa asendatakse käesoleva otsuse lisaga. Artikkel 2 Käesolev otsus on adresseeritud liikmesriikidele. Brüssel, 29. juuli 1998 Komisjoni nimel komisjoni liige Yves-Thibault De Silguy [1] EÜT L 162, 1.7.1996, lk 14. [2] EÜT L 1, 3.1.1998, lk 9. -------------------------------------------------- LISA " II LISA STATISTILISED VALDKONNAD, MILLES ON UUED VÕI KASVAVAD VAJADUSED Teemad 1. Vaatlused majandite struktuuri kohta: tunnuste loetelu kohandamine arvestamaks uusi vajadusi. 2. Kiired hinnangud põhiviljade külvi- ja istutusprognooside kohta talve alguses. 3. Teatavate sektorite (puu- ja köögiviljad, vein, munad ja kodulinnud, lilled) tootmisstatistika täiustamine ja kiire esitamine. 4. Täiustatud statistika põhitoodete tarbimise ning põhitootevarude ja nende muutumise kohta, pidades silmas tarnebilansside korrapärast esitamist Euroopa tasandil. 5. Loomasööt: teatavate viivituste kõrvaldamine kuivsöödabilanssides. 6. Paremini ühtlustatud ühenduse metsandusstatistika väljaarendamine. 7. Põllumajandushindade statistika: uue absoluutse põllumajandushindade seeria väljavalimine, arvestades tehnika arengut ja muutusi majanduses. 8. Statistilised andmed maaelu arengu kohta ja põllumajanduse keskkonnamõju kohta. Metoodika 9. Uued ja täiustatud meetodid, näiteks lihtsustatud vaatlused, haldusandmed, eksperdirühmad ja kaugvaatlustehnika, et liikmesriigid saaksid tõhusamalt rahuldada uusi ja kasvavaid teabevajadusi. " --------------------------------------------------
Euroopa Liidu Teataja L 132 , 06/05/1998 Lk 0015 - 0015



Komisjoni otsus, 23. aprill 1998, millega muudetakse otsust 83/471/EMÜ ühenduse inspekteerimiskomisjoni kohta seoses täiskasvanud veiste rümpade liigitusskaala kohaldamisega (98/296/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. aprilli 1981. aasta määrust (EMÜ) nr 1208/81, millega määratakse kindlaks ühenduse täiskasvanud veiste rümpade liigitusskaala, [1] viimati muudetud määrusega (EMÜ) nr 1026/91, [2] eriti selle artikli 5 neljandat lõiku, ning arvestades, et: saadud kogemustest lähtudes tuleks kohandada üksikasjalikke eeskirju, mis käsitlevad eespool nimetatud määruse artiklis 5 sätestatud inspekteerimiskomisjoni koosseisu, ajavahemikke, mille järel tuleb kohapealseid kontrolle teha, ning inspekteerimisaruande edastamise tähtaegu; komisjoni otsust 83/471/EMÜ, [3] viimati muudetud otsusega 95/201/EÜ, [4] tuleks vastavalt kohandada; käesoleva otsusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 83/471/EMÜ muudetakse järgmiselt. 1. Artikli 2 lõige 2 asendatakse järgmisega: "2. Kohapealseid kontrolle teeb asjaomases liikmesriigis inspekteerimiskomisjoni delegatsioon, mille koosseisus on maksimaalselt: - kolm Euroopa Komisjoni eksperti, kellest üks tegutseb komisjoni eesistujana, - üks asjaomase liikmesriigi ekspert, - kaheksa eksperti teistest liikmesriikidest." 2. Artikli 3 lõike 2 esimene lõik asendatakse järgmisega: "2. Kohapealseid kontrolle korraldatakse korrapäraselt igas liikmesriigis ja vajaduse korral võivad neile järgneda täiendavad kontrollkäigud. Sellistel juhtudel võib inspekteerimiskomisjoni liikmete arvu vähendada." 3. Artikli 4 lõige 2 asendatakse järgmisega: "2. Inspekteerimiskomisjoni eesistuja koostab aruande, mis sisaldab kontrollkäigu üksikasju ja lõikes 1 osutatud järeldusi. Aruanne saadetakse esimesel võimalusel kontrollitud liikmesriigile ja seejärel teistele liikmesriikidele." Artikkel 2 Käesolev otsus on adresseeritud liikmesriikidele. Brüssel, 23. aprill 1998 Komisjoni nimel komisjoni liige Franz Fischler [1] EÜT L 123, 7.5.1981, lk 3. [2] EÜT L 106, 26.4.1991, lk 2. [3] EÜT L 259, 20.9.1983, lk 30. [4] EÜT L 128, 13.6.1995, lk 18. --------------------------------------------------
Euroopa Liidu Teataja L 276 , 13/10/1998 Lk 0011 - 0012



Komisjoni otsus, 6. oktoober 1998, millega muudetakse otsust 93/195/EMÜ loomatervishoiunõuete ja veterinaarsertifikaatide kohta registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti (teatavaks tehtud numbri K(1998) 2954 all) (EMPs kohaldatav tekst) (98/567/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, [1] viimati muudetud Austria, Soome ja Rootsi ühinemisaktiga, eriti selle artikli 19 punkti ii, ning arvestades, et: vastavalt komisjoni otsusele 93/195/EMÜ, [2] viimati muudetud otsusega 98/360/EÜ, [3] piiratakse registreeritud hobuste taassisenemist pärast võidusõidu, võistlemise ja kultuuriürituste tõttu toimunud ajutist eksporti hobustega, kes on kolmandates riikides olnud vähem kui 30 päeva; selleks et ühendusest pärit hobustel oleks lihtsam osa võtta Austraalias toimuvast Melbourne Cup’ist, peaks see periood olema kuni 90 päeva; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 93/195/EMÜ muudetakse järgmiselt. 1. Artiklisse 1 lisatakse viies taane järgmise tekstiga: "— on osalenud Melbourne Cup’il ja vastavad käesoleva otsuse V lisa näidises esitatud veterinaarsertifikaadi nõuetele". 2. Käesoleva otsuse lisa lisatakse V lisana. Artikkel 2 Käesolev otsus on adresseeritud liikmesriikidele. Brüssel, 6. oktoober 1998 Komisjoni nimel komisjoni liige Franz Fischler [1] EÜT L 224, 18.8.1990, lk 42. [2] EÜT L 86, 6.4.1993, lk 1. [3] EÜT L 163, 6.6.1998, lk 44. -------------------------------------------------- LISA " V LISA +++++ TIFF +++++ " --------------------------------------------------
Euroopa Liidu Teataja L 099 , 31/03/1998 Lk 0001 - 0001



Nõukogu otsus, 19. märts 1998, ühtse elamisloavormi trükikilede valmistuskulude jagamise kohta (98/243/JHA) EUROOPA LIIDU NÕUKOGU, võttes arvesse Euroopa Liidu lepingut, eriti selle artikli K.8 lõike 2 teise lõigu teist taanet, võttes arvesse nõukogu 16. detsembril 1996 vastu võetud ühismeedet Euroopa Liidu lepingu artikli K.3 alusel, mis käsitleb ühtset elamisloavormi, [1] eriti selle artikli 2 lõiget 1, ning arvestades, et: ühismeetme artikli 2 lõikes 1 nimetatud tehniliste näitajate vastuvõtmine nõukogus eeldab ühtse elamisloavormi trükikilede valmistamist; Madalmaade Kuningriik on teatanud oma valmisolekust valmistada trükikilesid teiste liikmesriikide nimel; trükikilede valmistamisest Madalmaade Kuningriigile tekkivad kulud tuleb liikmesriikide vahel jagada, ON VASTU VÕTNUD JÄRGMISE OTSUSE: Artikkel 1 Madalmaade Kuningriiki volitatakse käesolevaga valmistama liikmesriikide nimel ühtse elamisloavormi trükikilesid. Artikkel 2 Ühtse elamisloavormi trükikilede valmistamise kogukulusid, mis on kokku 124667 eküüd, rahastatakse liikmesriikide sissemaksetest. Iga üksiku liikmesriigi finantsosalus arvutatakse tema rahvamajanduse kogutoodangu suhte alusel liikmesriikide rahvamajanduse kogutoodangusse kokku, mis on aluseks Euroopa Ühenduste 1997. aasta üldeelarve rahastamisel. [2]"Rahvamajanduse kogutoodang" käesoleva artikli tähenduses on määratletud nõukogu 13. veebruari 1989. aasta direktiivis 89/130/EMÜ, Euratom rahvamajanduse kogutoodangu turuhindades arvutamise ühtlustamise kohta. [3] Artikkel 3 Käesolev otsus jõustub Euroopa Ühenduste Teatajas avaldamise päeval. Brüssel, 19. märts 1998 Nõukogu nimel eesistuja J. Straw [1] EÜT L 7, 10.1.1997, lk 1. [2] EÜT L 44, 14.2.1997, lk 127. [3] EÜT L 49, 21.2.1989, lk 26. --------------------------------------------------
Komisjoni otsus,

7. aprill 1998,

toimeainet dinoterb sisaldavate taimekaitsevahendite lubade tühistamise kohta

(EMPs kohaldatav tekst)

(98/269/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse komisjoni 11. detsembri 1992. aasta määrust (EMÜ) nr 3600/92, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad, [1] viimati muudetud määrusega (EÜ) nr 1199/97, [2] eriti selle artikli 7 lõiget 3a,

ning arvestades, et:

komisjoni määruses (EÜ) nr 933/94, [3] viimati muudetud määrusega (EÜ) nr 2230/95, [4] sätestatakse taimekaitsevahendite toimeained ja nimetatakse referentliikmesriigid määruse (EMÜ) nr 3600/92 kohaldamiseks;

dinoterb oli üks nõukogu direktiivi 91/414/EMÜ [5] artikli 8 lõikega 2 ettenähtud tööprogrammi esimese etapiga hõlmatud üheksakümnest toimeainest;

nimetatud referentliikmesriik sai kõnealuse aine puhul ainsalt asjaomaselt teavitajalt formaalselt määruse (EMÜ) nr 3600/92 artikli 6 lõike 1 kohaselt toimeaine direktiivi 91/414/EMÜ I lisasse kaasamiseks nõutavat teavet;

nimetatud referentliikmesriik esitas määruse (EMÜ) nr 3600/92 artikli 7 lõike 1 punkti c kohaselt komisjonile aruande, mis sisaldas hinnangut saadud teabe kohta;

ainus teavitaja teatas komisjonile ja referentliikmesriigile, et ta ei soovi enam osaleda kõnealuse toimeaine tööprogrammis; seepärast jääb oluline osa nõutavast teabest esitamata;

kättesaadava teabe põhjal võib juba järeldada, et kõnealuse toimeaine puhul ei ole direktiivi 91/414/EMÜ nõudeid võimalik eriti inimese tervise kaitse osas kavandatud kasutamistingimustes täielikult täita ja seepärast ei ole kõnealust toimeainet võimalik kaasata kõnealuse direktiivi I lisasse;

käesolev otsus ei piira liikmesriikide meetmeid, mis käsitlevad ajapikenduse andmist olemasolevate varude realiseerimiseks, ladustamiseks, turuleviimiseks ja kasutamiseks vastavalt direktiivi 91/414/EMÜ artikli 4 lõike 6 sätetele;

käesolev otsus ei piira komisjoni poolt kõnealuse toimeaine suhtes nõukogu direktiivi 79/117/EMÜ [6] raames võetavaid võimalikke meetmeid;

käesoleva otsusega ettenähtud meetmed on kooskõlas alalise taimetervise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Liikmesriigid tagavad, et:

1) dinoterbi sisaldavate taimekaitsevahendite load tühistatakse kuue kuu jooksul alates käesoleva otsuse vastuvõtmiskuupäevast;

2) alates käesoleva otsuse vastuvõtmispäevast ei anta dinoterbi sisaldavate taimekaitsevahendite jaoks lubasid ja neid ei uuendata direktiivi 91/414/EMÜ artikli 8 lõikega 2 ettenähtud erandi alusel.

Artikkel 2

Käesolev otsus on adresseeritud liikmesriikidele.

Brüssel, 7. aprill 1998

Komisjoni nimel

komisjoni liige

Franz Fischler

[1] EÜT L 366, 15.12.1992, lk 10.

[2] EÜT L 170, 28.6.1997, lk 19.

[3] EÜT L 107, 28.4.1994, lk 8.

[4] EÜT L 225, 22.9.1995, lk 1.

[5] EÜT L 230, 19.8.1991, lk 1.

[6] EÜT L 33, 8.2.1979, lk 36.

--------------------------------------------------
Euroopa Liidu Teataja L 117 , 21/04/1998 Lk 0015 - 0015



Komisjoni otsus, 7. aprill 1998, toimeainet fenvaleraat sisaldavate taimekaitsevahendite lubade tühistamise kohta (EMPs kohaldatav tekst) (98/270/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse komisjoni 11. detsembri 1992. aasta määrust (EMÜ) nr 3600/92, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad, [1] viimati muudetud määrusega (EÜ) nr 1199/97, [2] eriti selle artikli 6 lõiget 5, ning arvestades, et: komisjoni määruses (EÜ) nr 933/94, [3] viimati muudetud määrusega (EÜ) nr 2230/95, [4] sätestatakse taimekaitsevahendite toimeained ja nimetatakse referentliikmesriigid määruse (EMÜ) nr 3600/92 kohaldamiseks; fenvaleraat oli üks nõukogu direktiivi 91/414/EMÜ [5] artikli 8 lõikega 2 ettenähtud tööprogrammi esimese etapiga hõlmatud üheksakümnest toimeainest; nimetatud referentliikmesriik sai kõnealuse aine puhul asjaomastelt teavitajatelt formaalselt teatavat määruse (EMÜ) nr 3600/92 artikli 6 lõike 1 kohaselt toimeaine direktiivi 91/414/EMÜ I lisasse kaasamiseks nõutavat teavet; vastavalt määruse (EMÜ) nr 3600/92 artikli 6 lõikele 4 teatas nimetatud referentliikmesriik komisjonile, et kumbki esitatud toimikutest ei vastanud kõnealuse määruse artikli 6 lõigete 2 ja 3 nõuetele; ükski liikmesriik pole teatanud kõnealuse määruse artikli 6 lõike 5 kohaselt komisjonile oma soovist kaasata kõnealune toimeaine direktiivi 91/414/EMÜ I lisasse; tuleb arvesse võtta, et tööprogrammi raames ei esitata kõnealuse aine hindamiseks nõutavaid täielikke andmeid; kõnealuse aine hindamine ja kaasamine I lisasse ei ole kõnealuses raamistikus võimalik; sellest tulenevalt tuleks teha otsus kõnealust toimeainet sisaldavate taimekaitsevahendite olemasolevate lubade tühistamise kohta; käesoleva otsusega ei välistata võimalust, et fenvaleraati võib tulevikus hinnata direktiivi 91/414/EMÜ artikliga 6 ettenähtud uusi toimeaineid käsitlevate sätete raames; käesolev otsus ei piira liikmesriikide meetmeid, mis käsitlevad ajapikenduse andmist olemasolevate varude realiseerimiseks, ladustamiseks, turuleviimiseks ja kasutamiseks vastavalt direktiivi 91/414/EMÜ artikli 4 lõike 6 sätetele; käesoleva otsusega ettenähtud meetmed on kooskõlas alalise taimetervise komitee arvamusega, ON VASTU VÕTNUD KÄESOLEVA OTSUSE: Artikkel 1 Liikmesriigid tagavad, et: 1) fenvaleraati sisaldavate taimekaitsevahendite load tühistatakse 12 kuu jooksul alates käesoleva otsuse vastuvõtmise kuupäevast; 2) alates käesoleva otsuse vastuvõtmise päevast ei anta fenvaleraati sisaldavate taimekaitsevahendite jaoks lubasid ja neid ei uuendata direktiivi 91/414/EMÜ artikli 8 lõikega 2 ettenähtud erandi alusel. Artikkel 2 Käesolev otsus on adresseeritud liikmesriikidele. Brüssel, 7. aprill 1998 Komisjoni nimel komisjoni liige Franz Fischler [1] EÜT L 366, 15.12.1992, lk 10. [2] EÜT L 170, 28.6.1997, lk 19. [3] EÜT L 107, 28.4.1994, lk 8. [4] EÜT L 225, 22.9.1995, lk 1. [5] EÜT L 230, 19.8.1991, lk 1. --------------------------------------------------
Euroopa Liidu Teataja L 202 , 18/07/1998 Lk 0064 - 0064



Nõukogu otsus, 13. juuli 1998, Aafrika, Kariibi mere ja Vaikse ookeani piirkonna riikide (AKV) ning ülemeremaade ja -territooriumide (ÜMT) tehnilise abi haldussüsteemi püsikulude rahastamise kohta (98/461/EÜ) EUROOPA LIIDU NÕUKOGU, võttes arvesse neljandat AKV-EÜ konventsiooni, millele kirjutati alla 15. detsembril 1989 Lomés ja mida on muudetud 4. novembril 1995 Mauritiuses allkirjastatud lepinguga, võttes arvesse nõukogu 25. juuli 1991. aasta otsust 91/482/EÜ ülemeremaade ja -territooriumide assotsieerimise kohta Euroopa Majandusühendusega, [1] võttes arvesse sisekokkulepet neljanda AKV-EÜ konventsiooni teise finantsprotokolli kohase ühenduse abi rahastamise ja haldamise kohta (edaspidi "sisekokkulepe"), eriti selle artiklit 9, võttes arvesse komisjoni ettepanekut ning arvestades, et: nelja aasta vältel on vaja katta püsikulud, mis tekivad Euroopa Koostöö Assotsiatsiooni asendamisel AKV riikide ja ÜMT tehnilise abi haldussüsteemiga; tulu, mis laekub sisekokkuleppe artikli 9 lõikes 2 nimetatud hoiustatud summade intressist, kataks need püsikulud, ON VASTU VÕTNUD JÄRGMISE OTSUSE: Artikkel 1 5, 5 miljoni eküü suurune summa arvatakse maha tulust, mis laekub neljanda AKV-EÜ konventsiooni artikli 319 lõikes 4 nimetatud Euroopa makseasutustesse hoiustatud summade intressist, ning sellest rahastatakse püsikulusid, mis tekivad Euroopa Koostöö Assotsiatsiooni asendamisel AKV ja ÜMT riikide tehnilise abi haldussüsteemiga. Artikkel 2 Käesolev otsus jõustub selle vastuvõtmise päeval. Brüssel, 13. juuli 1998 Nõukogu nimel eesistuja W. Schüssel [1] EÜT L 263, 19.9.1991, lk 1. Otsust on viimati muudetud otsusega 97/803/EÜ (EÜT L 329, 29.11.1997, lk 50). --------------------------------------------------
Euroopa Liidu Teataja L 216 , 04/08/1998 Lk 0007 - 0007



Nõukogu otsus, 20. juuli 1998, Euroopa Keskpanga välisaudiitori kinnitamise kohta (98/481/EÜ) EUROOPA LIIDU NÕUKOGU, võttes arvesse Euroopa Keskpankade Süsteemi ja Euroopa Keskpanga põhikirja käsitlevat protokolli, eriti selle artiklit 27.1, võttes arvesse Euroopa Keskpanga (edaspidi "EKP") nõukogu 19. juuni 1998. aasta soovitust ning arvestades, et: EKP ja riikide keskpankade raamatupidamist peavad kontrollima sõltumatud välisaudiitorid, keda soovitab EKP nõukogu ning kinnitab Euroopa Liidu Nõukogu; EKP nõukogu on soovitanud EKP välisaudiitoriks Coopers & Lybrandi, ON TEINUD JÄRGMISE OTSUSE: Artikkel 1 Käesolevaga kinnitatakse EKP välisaudiitoriks Coopers & Lybrand. Artikkel 2 Otsusest teatatakse EKP-le. Artikkel 3 Käesolev otsus avaldatakse Euroopa Ühenduste Teatajas. Brüssel, 20. juuli 1998 Nõukogu nimel eesistuja W. Molterer --------------------------------------------------
31998D0552
30.9.1998 EUROOPA ÜHENDUSTE TEATAJA L 265/31
NÕUKOGU OTSUS,
24. september 1998,
ühenduse turulepääsu strateegiaga seotud komisjoni rakendusmeetmete k ohta
(98/552/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle
artiklit 113,
võttes arvesse komisjoni ettepanekut (1)
ning arvestades, et:ühine kaubanduspoliitika oleks ebatäielik, kui ühenduse tasandil
ei kaasneks sellega kaubandustõkete kõrvaldamiseks kavandatudkonkreetsed meetmed;
kaubandustõkete kõrvaldamise eesmärgil peab ühenduse turule-
pääsemise poliitika toetama ühenduse tööstusele avanevaid uusiülemaailmseid ärivõimalusi;
taolise poliitika kindlustamiseks on vajalikud konkreetsed meet-
med kaubandustõkete tuvastamiseks ja nende kõrvaldamise või-maluste leidmiseks;
sellekstulebvõttavastueeskirjad,missätestavadkomisjonipoolt
saavutatavad sihid ja vahendid nende eesmärkide saavutamiseks,
ON TEINUD JÄRGMISE OTSUSE:
Artikkel 1
1. Ühenduseturulepääsustrateegiateostamiseksvõtabkomisjonjärgmised meetmed:— turulepääsu tõkete tuvastamine ja analüüs kolmandates riiki-
des,
— andmekogudeloominejaarendamineningkaubandustõkkeid
ja rahvusvahelist või siseriiklikku kaubanduskorraldust puu-dutava teabe koordineerimine ja levitamine,
— uuringud, mis käsitlevad eriti rahvusvahelistest kaubandus-
kokkulepetest tulenevate või läbirääkimiste ettevalmistami-segaseotudkohustusterakendamistkolmandateriikidepoolt,
— kaubandustõkete kõrvaldamist puudutavate igasuguseid sea-
duslikke või majanduslikke aspekte käsitlevate seminaride jateiste sarnaste foorumite korraldamine ettevõtjatele ninguuringute,teabekogumite,väljaannetejareklaamlehtedetoot-mine ja levitamine.
2. Lõikes1nimetatudmeetmeterakendamiseltagabkomisjonseleesmärgil välja töötatud konkreetsete meetmete kokkusobivusemuude ühenduse poliitika eri aspektidega.
Artikkel 2
Käesolevas otsuses mainitud meetmete täideviimisevõimaldamiseks on komisjonile eraldatud vajalikud rahalisedressursid. Sel eesmärgil esitab komisjon tavapärasteeelarvemenetluste kohaldamisel iga-aastased ettepanekudartiklis 1 määratletud meetmete rahalisteks nõueteks.
(1) EÜT C 316, 25.10.1996, lk 1211/29. kd ET Euroopa Liidu Teataja 207
Artikkel 3
Artiklis 1 nimetatud tegevuste läbiviimisel abistab komisjoni
nõuandekomitee, kuhu kuuluvad liikmesriikide esindajad jaeesistujana komisjoni esindaja.
Komisjoni esindaja esitab komiteele võetavate meetmete eelnõu.
Tähtaja jooksul, mille määrab eesistuja lähtuvalt küsimusekiireloomulisusest, esitab komitee eelnõu kohta oma arvamuse,vajaduse korral hääletades.Arvamus protokollitakse; lisaks sellele on kõikidel liikmesriikidelõigus taotleda oma seisukoha protokollimist.
Komisjon võtab komitee esitatud arvamust arvesse võimalikult
suurel määral. Komisjon teatab komiteele, millisel viisil ta onkomitee arvamuse arvesse võtnud.
Brüssel, 24. september 1998
Nõukogu nimel
eesistuja
N. MICHALEK208 ET Euroopa Liidu Teataja 11/29. kd